CELEX: 32006L0094
Language: sl
Date: 2006-12-12 00:00:00
Title: Direktiva 2006/94/ES Evropskega parlamenta in Sveta z dne 12. decembra 2006 o določitvi skupnih pravil za določene vrste cestnega prevoza blaga (kodificirana različica)   (Besedilo velja za EGP)

27.12.2006   
            
            
               SL
            
            
               Uradni list Evropske unije
            
            
               L 374/5
            
         
      DIREKTIVA 2006/94/ES EVROPSKEGA PARLAMENTA IN SVETA
   
   z dne 12. decembra 2006
   o določitvi skupnih pravil za določene vrste cestnega prevoza blaga
   (kodificirana različica)
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 71(1) Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   po posvetovanju z Odborom regij,
   ob upoštevanju postopka, določenega v členu 251 Pogodbe (2),
   ob upoštevanju naslednjega:
   
               (1)
            
            
               Prva direktiva Sveta z dne 23. julija 1962 o določitvi nekaterih skupnih pravil za mednarodni prevoz (cestni prevoz blaga za račun drugega) (3) je bila večkrat bistveno spremenjena (4). Zaradi jasnosti in racionalnosti bi bilo treba navedeno direktivo kodificirati.
            
         
               (2)
            
            
               Skupna prometna politika vključuje med drugim tudi določitev skupnih pravil za mednarodni prevoz blaga po cesti na ozemlje države članice ali z njega ali prevoz čez ozemlje ene ali več držav članic. Ta pravila morajo biti določena tako, da bodo prispevala k dobremu delovanju notranjega trga prevoza.
            
         
               (3)
            
            
               Treba je zagotoviti postopno širjenje mednarodnega prevoza blaga po cesti, ob upoštevanju razvoja trgovine in pretoka blaga znotraj Skupnosti.
            
         
               (4)
            
            
               Določeno število prevozov je bilo izvzeto iz ureditve o kontingentih in prevoznih dovoljenjih. V okviru organizacije trga, vzpostavljene z Uredbo Sveta (EGS) št. 881/92 z dne 26. marca 1992 o dostopu na trg znotraj Skupnosti pri cestnem prevozu blaga na ozemlje države članice ali z njega ali prek ozemlja ene ali več držav članic (5), je za nekatere vrste prevoza zaradi njihovih posebnih značilnosti ustrezno ohraniti ureditev o dovoljenju Skupnosti, kakor tudi vsako drugo prevozno dovoljenje.
            
         
               (5)
            
            
               Ta direktiva ne bi smela posegati v obveznosti držav članic glede rokov za prenos v nacionalno pravo in začetka uporabe direktiv, ki so določeni v delu B Priloge II –
            
         SPREJELA NASLEDNJO DIREKTIVO:
   Člen 1
   1.   Pod pogoji, določenimi v odstavku 2, države članice liberalizirajo vrste mednarodnega cestnega prevoza za najem ali plačilo in za lastni račun, ki so naštete v Prilogi I, če tak prevoz poteka na njihovem ozemlju, z njihovega ozemlja ali je v tranzitu prek njihovega ozemlja.
   2.   Vrste prevoza in prazne vožnje, ki potekajo v povezavi s prevozi, ki so našteti v Prilogi I, so izvzete iz dovoljenja Skupnosti in iz vsakega prevoznega dovoljenja.
   Člen 2
   Ta direktiva ne vpliva na pogoje, pod katerimi država članica svojim državljanom dovoli opravljanje dejavnosti, navedenih v tej direktivi.
   Člen 3
   Prva direktiva Sveta z dne 23. julija 1962 o določitvi skupnih pravil za določene vrste cestnega prevoza blaga je razveljavljena, brez poseganja v obveznosti držav članic glede rokov za prenos v nacionalno pravo in začetka uporabe direktiv, ki so določeni v delu B Priloge II.
   Sklici na razveljavljeno direktivo se upoštevajo kot sklici na to direktivo in se berejo v skladu s korelacijsko tabelo v Prilogi III.
   Člen 4
   Ta direktiva začne veljati dvajseti dan po objavi v Uradnem listu Evropske unije.
   
   Člen 5
   Ta direktiva je naslovljena na države članice.
   
      V Strasbourgu, dne 12. decembra 2006.
      
         
            Za Evropski parlament
         
         
            Predsednik
         
         J. BORRELL FONTELLES
         
      
      
         
            Za Svet
         
         
            Predsednik
         
         M. PEKKARINEN
         
      
   
   
      (1)  UL C 241, 28.9.2004, str. 19.
   
      (2)  Mnenje Evropskega parlamenta z dne 21. aprila 2004 (UL C 104 E, 30.4.2004, str. 545) in Sklep Sveta z dne 14. novembra 2006.
   
      (3)  UL L 70, 6.8.1962, str. 2005/62. Direktiva, kakor je bila nazadnje spremenjena z Uredbo (EGS) št. 881/92 (UL L 95, 9.4.1992, str. 1).
   
      (4)  Glej del A Priloge II.
   
      (5)  UL L 95, 9.4.1992, str. 1. Uredba, kakor je bila nazadnje spremenjena z Aktom o pristopu iz leta 2003.
   
      PRILOGA I
      Vrste prevoza, ki jih je treba izvzeti iz obveznosti pridobitve vsakega dovoljenja Skupnosti in vsakega prevoznega dovoljenja
      
                  1.
               
               
                  Prevoz pošte kot javna storitev.
               
            
                  2.
               
               
                  Prevoz vozil, ki so bila poškodovana ali so se pokvarila.
               
            
                  3.
               
               
                  Prevozi blaga z motornimi vozili, katerih dovoljena skupna teža, vključno s skupno težo priklopnikov, ne presega 6 ton ali pri katerih dovoljena teža koristnega tovora, vključno z dovoljeno težo koristnega tovora na priklopnikih, ne presega 3,5 tone.
               
            
                  4.
               
               
                  Prevoz blaga v motornih vozilih, če so izpolnjeni naslednji pogoji:
                  
                              (a)
                           
                           
                              blago, ki se prevaža, mora biti v lasti podjetja oziroma ga je moralo podjetje prodati, kupiti, dati v najem ali najeti, izdelati, pridobiti, obdelati ali popraviti;
                           
                        
                              (b)
                           
                           
                              namen vožnje mora biti prevoz blaga v podjetje ali iz njega ali njegovo gibanje znotraj ali zunaj podjetja za lastne potrebe podjetja;
                           
                        
                              (c)
                           
                           
                              motorna vozila, ki se uporabljajo za tak prevoz, morajo voziti zaposleni podjetja;
                           
                        
                              (d)
                           
                           
                              vozila, ki prevažajo blago, morajo biti v lasti podjetja ali jih je moralo podjetje kupiti z odloženim plačilom ali najeti, vendar pod pogojem, da v primeru najema izpolnjujejo pogoje Direktive 2006/1/ES Evropskega parlamenta in Sveta z dne 18. januarja 2006 o uporabi vozil za cestni prevoz blaga, najetih brez voznikov (1).
                              Ta določba se ne uporablja za uporabo nadomestnega vozila v času manjše okvare vozila, ki se navadno uporablja;
                           
                        
                              (e)
                           
                           
                              prevoz je lahko samo pomožna dejavnost v okviru celotne dejavnosti podjetja.
                           
                        
            
                  5.
               
               
                  Prevoz medicinskih izdelkov, pripomočkov, opreme in drugih izdelkov, ki se zahtevajo za medicinsko oskrbo pri pomoči v nujnih primerih, zlasti pri naravnih katastrofah.
               
            
         (1)  UL L 33, 4.2.2006, str. 82.
   
   
      PRILOGA II
      DEL A
      Razveljavljena direktiva z njenimi zaporednimi spremembami
      
                  Prva direktiva Sveta z dne 23. julija 1962 o določitvi nekaterih skupnih pravil za mednarodni prevoz (cestni prevoz blaga za račun drugega)
                  (UL 70, 6.8.1962, str. 2005/62)
               
               
                   
               
            
                  Direktiva Sveta 72/426/EGS
                  (UL L 291, 28.12.1972, str. 155)
               
               
                   
               
            
                  Direktiva Sveta 74/149/EGS
                  (UL L 84, 28.3.1974, str. 8)
               
               
                   
               
            
                  Direktiva Sveta 77/158/EGS
                  (UL L 48, 19.2.1977, str. 30)
               
               
                   
               
            
                  Direktiva Sveta 78/175/EGS
                  (UL L 54, 25.2.1978, str. 18)
               
               
                   
               
            
                  Direktiva Sveta 80/49/EGS
                  (UL L 18, 24.1.1980, str. 23)
               
               
                   
               
            
                  Direktiva Sveta 82/50/EGS
                  (UL L 27, 4.2.1982, str. 22)
               
               
                   
               
            
                  Direktiva Sveta 83/572/EGS
                  (UL L 332, 28.11.1983, str. 33)
               
               
                  Samo člen 2
               
            
                  Direktiva Sveta 84/647/EGS
                  (UL L 335, 22.12.1984, str. 72)
               
               
                  Samo člen 6
               
            
                  Uredba Sveta (EGS) št. 881/92
                  (UL L 95, 9.4.1992, str. 1)
               
               
                  Samo člen 13
               
            DEL B
      Roki za prenos v nacionalno pravo in začetek uporabe (iz člena 3)
      
                  Direktiva
               
               
                  Roki za prenos
               
               
                  Datum začetka uporabe
               
            
                  Prva direktiva Sveta z dne 23. julija 1962 o določitvi nekaterih skupnih pravil za mednarodni prevoz (cestni prevoz blaga za račun drugega)
               
               
                  31. december 1962
               
               
                   
               
            
                  72/426/EGS
               
               
                  —
               
               
                   
               
            
                  74/149/EGS
               
               
                  —
               
               
                  1. julij 1974
               
            
                  77/158/EGS
               
               
                  1. julij 1977
               
               
                   
               
            
                  78/175/EGS
               
               
                  1. julij 1978
               
               
                   
               
            
                  80/49/EGS
               
               
                  —
               
               
                  1. julij 1980
               
            
                  82/50/EGS
               
               
                  1. januar 1983
               
               
                   
               
            
                  83/572/EGS
               
               
                  1. januar 1984
               
               
                   
               
            
                  84/647/EGS
               
               
                  30. junij 1986
               
               
                   
               
            
   
      PRILOGA III
      KORELACIJSKA TABELA
      
                  Prva direktiva Sveta z dne 23. julija 1962 o določitvi skupnih pravil za določene vrste cestnega prevoza blaga
               
               
                  Ta direktiva
               
            
                  Člen 1
               
               
                  Člen 1
               
            
                  Člen 2
               
               
                  —
               
            
                  Člen 3
               
               
                  Člen 2
               
            
                  —
               
               
                  Člen 3
               
            
                  —
               
               
                  Člen 4
               
            
                  Člen 4
               
               
                  Člen 5
               
            
                  Priloga
               
               
                  Priloga I
               
            
                  —
               
               
                  Priloga II
               
            
                  —
               
               
                  Priloga III